

ТРЪЖНА ДОКУМЕНТАЦИЯ


За провеждане на търг с тайно наддаване за отдаване под наем на част от  недвижим имот с идентификатор № 07079.604.36, находящ се в гр. Бургас, Северна промишлена зона, имот пл. № 105, /стопански двор на РЗИ-Бургас в ж.к. “Славейков”: част от полумасивна сграда с идентификатор № 07079.604.36.3, със застроена площ от144 кв. м., в едно с част от прилежащ терен от 60 кв. м. незастроена площ /асфалтова настилка/, с предназначение стопански нужди /сервизна дейност, работилница. Помещенията са: стая-битово помещение, работилница със санитарен възел и работно помещение. Имотът се намира в западната част на СПЗ-Бургас при следните граници: Изток- СП „Тих труд“, Запад“ Кооппром“, Север –имот пл. №106, Юг-пл. № 104.

I.ОПИСАНИЕ НА ПРЕДМЕТА НА ТЪРГА

1. ПРАВНО ОСНОВАНИЕ 

Търгът се провежда на основание чл. 16. ал. 2 и чл. 19. ал. 1 от Закона за държавната собственост (ЗДС) във връзка с чл. 13 от Правилника за прилагане на Закона за държавната собственост (ППЗДС) и заповед на директора на РЗИ-Бургас РД-01-64/03.09.2025г.

2. ПРЕДМЕТ НА ТЪРГА 

Отдаване под наем на част от недвижим имот (публична държавна собственост) с идентификатор № 07079.604.36, находящ се в гр. Бургас, Северна промишлена зона, имот пл. № 105, стопански двор на РЗИ-Бургас в ж.к. “Славейков”: част от полумасивна сграда с идентификатор № 07079.604.36.3, със застроена площ от 144 кв. м., в едно с част от прилежащ терен от 60 кв. м. незастроена площ /асфалтова настилка/, с предназначение стопански нужди /сервизна дейност, работилница. Помещенията са: стая-битово помещение, работилница със санитарен възел и работно помещение. Имотът се намира в западната част на СПЗ-Бургас при следните граници: Изток- СП „Тих труд“, Запад“ Кооппром“, Север –имот пл. №106, Юг-пл. № 104.

3. НАЧАЛНА ТРЪЖНА ЦЕНА 

Началната тръжна цена е в размер на 303,00 (триста  и три) лева без ДДС на месец. 
Началната тръжна цена е определена от независим лицензиран оценител. 

4. СРОК НА ДОГОВОРА
Срокът е 5 (пет) години от датата на сключване на договора за наем. 

II. УСЛОВИЯ ЗА ПРОВЕЖДАНЕ – УКАЗАНИЯ КЪМ КАНДИДАТИТЕ 

1. ОБЩИ УСЛОВИЯ 

1.1.Кандидатът може да представи само едно заявление за участие. 
Заявлението за участие и всички изискуеми документи се изготвят в един екземпляр и се представят в запечатан непрозрачен плик от кандидата или от упълномощен негов 



представител. В същия плик се поставя втори непрозрачен залепен плик с надпис „Предлагана цена“. 

1.2. Върху плика кандидатът изписва следния текст: 
а) за участие в обявения търг с тайно наддаване за определяне на наемател на част от полумасивна сграда, намираща се в стопанския двор на РЗИ-Бургас в ж. к. “Славейков”;
б) горе в ляво за подател: името и адреса на кандидата;
в) долу в дясно за получател: РЗИ-Бургас, ул. „Александровска“ № 120
1.3. Документите се приемат до 16:00 часа на 02.10.2025 г. вкл., в деловодството на първия етаж в сградата  на РЗИ- Бургас, ул. „Александровска“ №120, по пощата или с куриер. 
1.4.При приемане на плика с документите за участие, върху плика се поставя печат за входящ номер, дата и час на регистрация в Деловодна система Eventis.
1.5. Не се приема заявление, представено в незапечатан плик, в прозрачен плик или в такъв с нарушена цялост. Такова заявление незабавно се връща на кандидата. Заявления, постъпили след крайния срок, не се приемат в деловодството на РЗИ-Бургас. 

2. СЪДЪРЖАНИЕ НА ДОКУМЕНТИТЕ ЗА УЧАСТИЕ

2.1. В първия плик се прилагат следните документи:
а) подписано и подпечатано заявление за участие в търга; 
б) удостоверение за актуално състояние; 
в) удостоверения от НАП и от съответната община за липса на публични задължения към държавата и общините по смисъла на чл. 162, ал. 2, т. 1 от ДОПК.
г) вносна бележка за внесен депозит за участие; 
д)нотариално заверено пълномощно /оригинал/, ако кандидата е представляван от друго лице; 
е) Попълнени приложения; 
Заявлението и всички документи за участие се подписват от кандидата или от упълномощено от него лице. Всички копия на документи следва да са заверени с „Вярно с оригинала“, подпис и печат на кандидата.

2.2.Ценово предложение, поставено в отделен непрозрачен плик.

3. УСЛОВИЯ НА ТЪРГА 
3.1.Оглед на обекта: след предварително съгласуване на времето за извършване на огледа с г-жа Павлина Цонева - директор Дирекция АПФСО при РЗИ-Бургас. на тел: 0887908927 от 23.09.2025г до 26.09.2025 от 15:00 до 16:00 ч. вкл. 

3.2. Внасяне на депозита за участие – в брой в касата на РЗИ-Бургас: 50,00лв.
3.3.Дата и място на провеждане на търга: На 03.10.2025 г. от 14:00 часа в Заседателната зала на петия етаж в сградата на РЗИ- Бургас, ул. „Александровска“ №120. 
Участниците в търга или техни упълномощени представители могат да присъстват при отваряне и разглеждане на офертите от комисията, като представят документ за самоличност и документ, удостоверяващ че са упълномощени от кандидатите.






3.4. Отваряне на офертите за участие в търга.
Подадените оферти се отварят последователно по реда на тяхното постъпване. Съдържанието им се описва в протокол от комисията назначена да извърши процедурата по избор на наемател. 

Комисията задължително отстранява от участие кандидат, който не е представил изискващ се документ или не отговаря на изискванията на наемодателя по настоящата процедура. 

III. ПРОВЕЖДАНЕ НА ТЪРГА
1. Търгът може да се проведе само в случай, че поне един кандидат е подал заявление за участие и писмено ценово предложение, отговарящо на нормативните и тръжните условия за провеждане на търга. 
В деня и часа на търга, председателят на комисията проверява присъствието на членовете й и обявява откриването на процедурата. 
Лица, които са упълномощени от кандидатите, подали заявление за участие, да присъстват, се явяват и легитимират пред тръжната комисия, чрез представяне на документ за самоличност и документ, удостоверяващ представителната власт. 
Комисията отбелязва в протокола за разглеждане, оценяване и класиране ценовите предложения, входящите номера на заявленията за участие на кандидатите, имената или наименованията им, платежните документи за внесения депозит, другите обстоятелства по редовността на подадените документи. 
Ценовите предложения се подписват най-малко от трима членове на комисията. Комисията предлага на присъстващите участници в търга или техни упълномощени представители при желание от тяхна страна да подпишат ценовото предложение.
Редовно подадените ценови предложения се класират в низходящ ред според размера на предложената цена. 
Резултатите от проведения търг се отразяват в протокола. Препис – извлечение от протокола, относно проведения търг, се връчва на спечелилия участник, а при писмено поискване и на другите заинтересувани участници. 
2. В случай, че двама или повече кандидати са предложили еднаква най-висока цена, председателят на комисията обявява резултата, вписва го в протокола и определя срок за провеждане на явен търг между тези кандидати. 
Председателят на комисията уведомява писмено или по ел. поща участниците, предложили еднаква най-висока цена, за деня и часа за провеждането на  търга, Търгът се провежда по реда на чл. 47-50 от Правилника за прилагане на Закона за държавната собственост, като наддаването започва от предложената от кандидатите цена със стъпка на наддаване 10 на сто от тази цена. 
Резултатите от проведения търг се отразяват в протокол, който е неразделна част от протокола за търга с явно наддаване. Препис – извлечение от протокола, относно проведения явен търг, се връчва на спечелилия участник, а при писмено поискване и на другите заинтересувани участници. 

VI. ОБЯВЯВАНЕ НА РЕЗУЛТАТИТЕ 

1.Директорът на РЗИ-Бургас обявява със заповед класирането на участниците не по-късно от седем календарни дни от датата на провеждане на търга.
2.Заповедта за определяне на наемател се обявява на видно място в административната сградата на РЗИ-Бургас, ул. „Александровска“ №120, като копие от заповедта се изпраща на участниците с обратна разписка на посочения от тях адрес. 
3.Заповедта на директора може да се обжалва от заинтересованите участници в търга в 14-дневен срок, считано от датата на съобщаването й, по реда на Административнопроцесуалния кодекс. 


4.В 14-дневен срок след влизане в сила на заповедта за определяне на наемател, се сключва договор за наем и наемателя се въвежда във владение на обекта, след изпълнение на т.2.от параграфVI на настоящата Тръжна документация. 
В случай, че определеният за наемател откаже да подпише договора за наем, то същият губи правото за връщане на внесения депозит за участие. Заповедта за определяне на наемател се изменя, като за наемател се определя следващият в класирането. При отказ за сключване на договора за наем и от страна на втория в класирането, се насрочва нов търг. 

	V. ПРОВЕЖДАНЕ НА ТЪРГА, НАСРОЧВАНЕ НА НОВ ТЪРГ ИЛИ ПРЕКРАТЯВАНЕ НА ПРОЦЕДУРАТА 

1.Търгът може да се проведе само в случай, че: 
 а) поне един кандидат е подал заявление за участие и ценово предложение, отговарящо на нормативните и тръжните условия за провеждане на търга;
б) се явят най-малко трима членове на комисията, в това число председателят, юристът и икономиста. 
2.Когато на търга не се яви кандидат, той се обявява за Непроведен и директора на РЗИ-Бургас насрочва нов търг в едномесечен срок. 
3.При възникване на обстоятелства, които правят невъзможно откриването на търга и неговото приключване, комисията съставя протокол, въз основа, на който директорът на РЗИ-Бургас със заповед определя провеждането на нов търг или прекратява процедурата. 

VI. ДЕПОЗИТ ЗА УЧАСТИЕ И ЗА ИЗПЪЛНЕНИЕ НА ДОГОВОРА	

1. Кандидатът представя депозит за участие в процедурата в размер на 50,00 (петдесет) лева.
2. В 14 (четиринадесет) дневен срок след връчването на влязлата в сила заповед за избор на наемател, същият внася гаранционен депозит в размер на два месечни наема по сметката за гаранции на РЗИ-Бургас, която обезпечава изпълнението на договора:

Обединена Българска Банка АД
BIC: UBBSBGSF
BG60UBBS81553320015531

3. Наемодателят има право да задържи депозита за участие, когато кандидат или участник в процедурата: 
а) подаде жалба срещу заповедта за избор на наемател до решаване на спора от съда; 
[bookmark: _GoBack]б) е определен за наемател, но не изпълни задължението си да сключи договор. 
4. Депозитите за участие на кандидати/участници в търга се освобождават в срок от 3 работни дни след изтичане на срока за подаване на жалби срещу заповедта за избор на наемател. В същия срок се освобождават и депозитите на всички кандидати или участници при прекратяване на процедурата. 
5.Депозитите на класираните участници /без този на наемателя/ се освобождават в срок от 3 работни дни след сключване на договора за наем.
6. Депозита на класирания участник/наемател се освобождава в срок от 3 работни дни след като е внесъл гаранцията за изпълнение на договора. 

Тази тръжната документация е утвърдена със Заповед  № 01-64/03.09.2025г. на директора на РЗИ-Бургас
ТРЪЖНА ДОКУМЕНТАЦИЯ  ЗА ОТДАВНЕ ПОД НАЕМ НА НЕДВИЖИМ  ИМОТ, ЧРЕЗ ТЪРГ С ТАЙНО НАДДАВАНЕ

